CELEX: 32020R1643
Language: lt
Date: 2020-11-05 00:00:00
Title: Komisijos įgyvendinimo reglamentas (ES) 2020/1643 2020 m. lapkričio 5 d. kuriuo dėl veikliųjų medžiagų kalcio fosfido, denatonio benzoato, haloksifopo-P, imidakloprido, pencikurono ir zeta cipermetrino patvirtinimo galiojimo laikotarpių iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE)

6.11.2020   
               
               
                  LT
               
               
                  Europos Sąjungos oficialusis leidinys
               
               
                  L 370/18
               
            
         KOMISIJOS ĮGYVENDINIMO REGLAMENTAS (ES) 2020/1643
         2020 m. lapkričio 5 d.
         kuriuo dėl veikliųjų medžiagų kalcio fosfido, denatonio benzoato, haloksifopo-P, imidakloprido, pencikurono ir zeta cipermetrino patvirtinimo galiojimo laikotarpių iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:
         
                     (1)
                  
                  
                     Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;
                  
               
                     (2)
                  
                  
                     Komisijos įgyvendinimo reglamentu (ES) 2017/195 (3) veikliųjų medžiagų kalcio fosfido ir denatonio benzoato patvirtinimo galiojimo laikotarpis pratęstas nuo 2019 m. rugpjūčio 31 d. iki 2022 m. rugpjūčio 31 d., o veikliosios medžiagos imidakloprido patvirtinimo galiojimo laikotarpis pratęstas nuo 2019 m. liepos 31 d. iki 2022 m. liepos 31 d.;
                  
               
                     (3)
                  
                  
                     Komisijos įgyvendinimo reglamentu (ES) 2017/555 (4) veikliosios medžiagos zeta cipermetrino patvirtinimo galiojimo laikotarpis pratęstas nuo 2019 m. lapkričio 30 d. iki 2021 m. lapkričio 30 d.;
                  
               
                     (4)
                  
                  
                     Komisijos įgyvendinimo reglamentu (ES) 2018/1266 (5) veikliosios medžiagos pencikurono patvirtinimo galiojimo laikotarpis pratęstas nuo 2021 m. gegužės 31 d. iki 2024 m. gegužės 31 d.;
                  
               
                     (5)
                  
                  
                     Komisijos įgyvendinimo reglamentu (ES) 2018/670 (6) veikliosios medžiagos haloksifopo-P patvirtinimo galiojimo laikotarpis pratęstas nuo 2020 m. gruodžio 31 d. iki 2023 m. gruodžio 31 d.;
                  
               
                     (6)
                  
                  
                     pagal Komisijos įgyvendinimo reglamento (ES) Nr. 844/2012 (7) 1 straipsnį pateiktos paraiškos dėl atitinkamų veikliųjų medžiagų patvirtinimo galiojimo pratęsimo. Tačiau pareiškėjai patvirtino, kad neberemia veikliųjų medžiagų kalcio fosfido, denatonio benzoato, haloksifopo-P, imidakloprido, pencikurono ir zeta cipermetrino patvirtinimo galiojimo pratęsimo;
                  
               
                     (7)
                  
                  
                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tų veikliųjų medžiagų patvirtinimo galiojimo laikotarpių pratęsimai, numatyti Įgyvendinimo reglamentuose (ES) 2017/195, (ES) 2017/555, (ES) 2018/1266 ir (ES) 2018/670, nebėra pagrįsti. Todėl tikslinga nustatyti, kad haloksifopo-P ir pencikurono patvirtinimai nustoja galioti tą dieną, kurią jie nustotų galioti nepratęsus galiojimo. Veikliųjų medžiagų kalcio fosfido, denatonio benzoato, imidakloprido ir zeta cipermetrino galiojimo pabaigos data iki ją pratęsiant buvo 2019 m. Todėl turėtų būti nustatyta kuo ankstesnė tų veikliųjų medžiagų galiojimo pabaigos data, suteikiant valstybėms narėms pakankamai laiko augalų apsaugos produktų, kurių sudėtyje yra tų medžiagų, registracijai panaikinti;
                  
               
                     (8)
                  
                  
                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;
                  
               
                     (9)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 309, 2009 11 24, p. 1.
         
            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
         
            (3)  2017 m. vasario 3 d. Komisijos įgyvendinimo reglamentas (ES) 2017/195, kuriuo dėl tam tikrų į Įgyvendinimo reglamento (ES) Nr. 686/2012 priedo B dalies sąrašą įtrauktų veikliųjų medžiagų patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (AIR IV atnaujinimo programa) (OL L 31, 2017 2 4, p. 21).
         
            (4)  2017 m. kovo 24 d. Komisijos įgyvendinimo reglamentas (ES) 2017/555, kuriuo dėl tam tikrų į Įgyvendinimo reglamento (ES) Nr. 686/2012 priedo B dalies sąrašą įtrauktų veikliųjų medžiagų patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (AIR IV atnaujinimo programa) (OL L 80, 2017 3 25, p. 1).
         
            (5)  2018 m. rugsėjo 20 d. Komisijos įgyvendinimo reglamentas (ES) 2018/1266, kuriuo dėl veikliųjų medžiagų 1-dekanolio, 6-benziladenino, aliuminio sulfato, azadirachtino, bupirimato, karboksino, kletodimo, cikloksidimo, dazometo, diklofopo, ditianono, dodino, fenazakvino, fluometurono, flutriafolo, heksitiazokso, himeksazolo, indolilsviesto rūgšties, izoksabeno, kalcio polisulfido, metaldehido, paklobutrazolo, pencikurono, sintofeno, tau-fluvalinato ir tebufenozido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 238, 2018 9 21, p. 81).
         
            (6)  2018 m. balandžio 30 d. Komisijos įgyvendinimo reglamentas (ES) 2018/670, kuriuo dėl veikliųjų medžiagų bromukonazolo, buprofezino, haloksifopo-P ir napropamido patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 113, 2018 5 3, p. 1).
         
            (7)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).
      
      
         
            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:
            
                        1)
                     
                     
                        šeštoje skiltyje imidakloprido (216 įrašas) patvirtinimo galiojimo pabaigos data pakeičiama į „2020 m. gruodžio 1 d.“;
                     
                  
                        2)
                     
                     
                        šeštoje skiltyje denatonio benzoato (226 įrašas) patvirtinimo galiojimo pabaigos data pakeičiama į „2020 m. gruodžio 1 d.“;
                     
                  
                        3)
                     
                     
                        šeštoje skiltyje kalcio fosfido (261 įrašas) patvirtinimo galiojimo pabaigos data pakeičiama į „2020 m. gruodžio 1 d.“;
                     
                  
                        4)
                     
                     
                        šeštoje skiltyje zeta cipermetrino (281 įrašas) patvirtinimo galiojimo pabaigos data pakeičiama į „2020 m. gruodžio 1 d.“;
                     
                  
                        5)
                     
                     
                        šeštoje skiltyje haloksifopo-P (309 įrašas) patvirtinimo galiojimo pabaigos data pakeičiama į „2020 m. gruodžio 31 d.“;
                     
                  
                        6)
                     
                     
                        šeštoje skiltyje pencikurono (349 įrašas) patvirtinimo galiojimo pabaigos data pakeičiama į „2021 m. gegužės 31 d.“